Studente beroof, aangevalArgieffoto: Kent Williamson Ses studente aan die Universiteit van Venda in Limpopo is Vrydagaand in hul huurkamers oorval en een van die studente is glo om die beurt deur die aanvallers verkrag. Brig. Motlafela Mojapelo, woordvoerder van die polisie, het gesê ses persone het Vrydagaand omstreeks 20:20 die studente se kamerdeure oopgebreek en hulle van hul besittings, onder andere selfone en geld, beroof. “Die aanvallers was met vuurwapens gewapen. Hulle het daarna een van die studente, ŉ 19-jarige meisie, na nabygeleë bosse geneem en haar om die beurt verkrag. Sy is vir dood agter gelaat.” Mojapelo sê die polisie is ontbied en hulle het vinnig reageer, maar die verdagtes het toe reeds van die toneel gevlug. Die polisie ondersoek ŉ saak van huisroof en ses aanklagtes van verkragting. Die studente se huurkamers is nie op die kampus nie. Die polisie in Thohoyandou doen ŉ beroep op enigiemand met meer inligting oor die voorval om sers. Nevhutalu te kontak by 072 611 7887.